
	Ձեր 03.06.2026թ. N ԱԹ//21135-2026 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ կատարելու և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է 2026թ.-ի պետական բյուջեով նախատեսված 1032 ծրագրի 32007 «Տարեց և (կամ) հաշմանդամություն ունեցող անձանց շուրջօրյա խնամքի պետական ոչ առևտրային կազմակերպությունների շենքային պայմանների բարելավում» միջոցառումից վերաբաշխման միջոցով ընդհանուր առմամբ 294.3 մլն դրամ հատկացնել այլ ծրագրերին և միջոցառումներին, այդ թվում՝
· 1141 ծրագրին (Երեխաների հիմնահարցեր)՝ 249.0 մլն դրամ,
· 1032 ծրագրին (Տարեց և (կամ) հաշմանդամություն ունեցող անձանց աջակցություն)՝ 11.4 մլն դրամ,
· 1160 ծրագրին (Հաշմանդամություն ունեցող անձանց սոցիալական ներառում)՝ 33.9 մլն դրամ։
Նախագծի վերաբերյալ առկա են հետևյալ դիտարկումները.
1. Նվազեցվող միջոցառման և պայմանագրային պարտավորությունների վերաբերյալ 
1032 ծրագրի 32007 միջոցառմամբ նախատեսվել է 4 ՊՈԱԿ-ների անշարժ գույքերի հիմնանորոգման/վերակառուցման աշխատանքներ՝ շուրջ 1.5 մլրդ դրամ ընդհանուր գումարով: Նախագծով առաջարկվում է նվազեցնել միջոցառման ֆինանսավորումը շուրջ 294.3 մլն դրամով, ընդ որում՝ վերակառուցման և վերանորոգման աշխատանքների գծով նվազեցումը կազմում է շուրջ 346.9 մլն դրամ, իսկ նախագծահետազոտական աշխատանքների գծով՝ ավելանում է 52.6 մլն դրամով։ Նշված ավելացումների կապակցությամբ հայտնում ենք, որ «Ձորակ» (1.0 մլն դրամ) ՊՈԱԿ-ի նախագծերի լրամշակման վերաբերյալ այլ դիտարկում չունենք։ Սակայն, «Հաղթանակ» (13.5 մլն դրամ) և «Վարդենիս» (46.7 մլն դրամ) ՊՈԱԿ-ների մասով նախագծման, պարզ փորձաքննության և ՇՄԱԳ-ի գծով լրացուցիչ ծախսերը հիմնավորված չեն։ ՀՀ կառավարության 19.03.2015թ. N 596-Ն որոշման N 1 հավելվածով հաստատված կարգի 108-րդ կետի համաձայն՝ շինարարական նախագծային փաստաթղթերում փոփոխությունները կամ լրացումները պետք է իրականացվեն սահմանված կարգով՝ համապատասխան նախագծային փոփոխությունների և փորձաքննության արդյունքների հիման վրա։ Միաժամանակ, տեղեկացնում ենք, որ Նախագծով նվազեցումները ֆիզիկապես և իրավականորեն հնարավոր չէ կատարել՝ հիշյալ միջոցառման գծով արդեն իսկ ստանձնված պայմանագրային պարտավորություններով ծանրաբեռնվածության պատճառով։
2. Ավելացվող միջոցառումների և ֆիսկալ սահմանափակումների վերաբերյալ 
Նախագծով առաջարկվում է 1141 ծրագրի շրջանակներում շուրջ 249.0 մլն դրամն ուղղել հետևյալ միջոցառումներին.
- 31001 «Երեխաներին շուրջօրյա և ցերեկային խնամքի ծառայություններ մատուցող պետական ոչ առևտրային կազմակերպությունների շենքային պայմանների բարելավում» միջոցառմանը՝ 221.3 մլն դրամ, այդ թվում՝
• «Զատիկ» երեխաների աջակցության կենտրոն՝ 7.0 մլն դրամ (տեխնիկական պայմանների ստացում),
• «Մանկան տուն» ՊՈԱԿ՝ 2.8 մլն դրամ (ՇՄԱԳ՝ 1.5 մլն դրամ, պարտադիր վճարներ՝ 1.3 մլն դրամ),
• «Խարբերդի մասնագիտացված մանկատուն» ՊՈԱԿ՝ 56.2 մլն դրամ (նախագծում՝ 48.7 մլն դրամ, տեխ. պայմաններ՝ 3.0 մլն դրամ, պարզ փորձաքննություն՝ 1.7 մլն դրամ, ՇՄԱԳ՝ 2.8 մլն դրամ),
• «Գյումրու երեխաների տուն» ՊՈԱԿ՝ 44.3 մլն դրամ (նախագծում՝ 35.8 մլն դրամ, տեխ. պայմաններ՝ 3.0 մլն դրամ, պարզ փորձաքննություն՝ 2.7 մլն դրամ, ՇՄԱԳ՝ 2.8 մլն դրամ),
• «Սյունիքի մարզի երեխայի և ընտանիքի աջակցության կենտրոն» ՊՈԱԿ՝ 51.4 մլն դրամ (հիմնանորոգում՝ 50.0 մլն դրամ, տեխ. հսկողություն՝ 0.6 մլն դրամ, հեղինակային հսկողություն՝ 0.3 մլն դրամ, շինթույլտվություն՝ 0.5 մլն դրամ),
• «Երևանի Աջափնյակի շրջանի երեխաների աջակցության կենտրոն» ՊՈԱԿ՝ 61.1 մլն դրամ (հիմնանորոգում՝ 60.0 մլն դրամ, տեխ. հսկողություն՝ 0.72 մլն դրամ, հեղինակային հսկողություն՝ 0.36 մլն դրամ),
• «Լոռու մարզի երեխայի և ընտանիքի աջակցության կենտրոն» ՊՈԱԿ՝ 26.2 մլն դրամ (նախագծում՝ 19.2 մլն դրամ, տեխ. պայմաններ՝ 3.0 մլն դրամ, պարզ փորձաքննություն՝ 1.18 մլն դրամ, ՇՄԱԳ՝ 2.8 մլն դրամ)։
- 11023 «Երեխաներին շուրջօրյա և ցերեկային խնամքի ծառայություններ մատուցող պետական ոչ առևտրային կազմակերպությունների շենքային պայմանների բարելավման նպատակով ծառայությունների ձեռքբերում» միջոցառմանը՝ 27.7 մլն դրամ:
Հավելենք, որ 1141 ծրագրի 31001 միջոցառման գծով 2026թ. ՀՀ պետական բյուջեով միջոցներ նախատեսված չեն, այլ որպես առաջնահերթություն 1.0 մլրդ դրամ ամրագրվել է բյուջեի մասին օրենքի 6-րդ հավելվածում։ 
Ելնելով վերոգրյալից և հաշվի առնելով ՀՀ 2026 թվականի և միջնաժամկետ հատվածի պետական բյուջեի սահմանափակ հարկաբյուջետային հնարավորությունները, ինչպես նաև կենսաթոշակների և նպաստների բարձրացման ու առողջության համընդհանուր ապահովագրության ներդրման արդյունքում պետական բյուջեի վրա ֆիսկալ ճնշումները, և բազմաթիվ այլ ուղղություններով գեներացվող հավելյալ ծախսային կարիքները՝ առաջարկում ենք առաջացած տնտեսումներն ու հավելյալ ռեսուրսներն առաջնահերթ ուղղել արդեն իսկ ստանձնած պարտավորությունների կատարմանը։

3. 1160 ծրագրի 31002 միջոցառման (Գեղակերտի համայնքային փոքր տուն) վերաբերյալ.
Նախագծով առաջարկվում է 33.9 մլն դրամ հատկացնել Գեղակերտ բնակավայրում փոքր խմբակային տան կահավորման նպատակով։ Նշենք, որ ՀՀ կառավարության 08.06.2023թ. N 943-Լ որոշմամբ հաստատված «Հաշմանդամություն ունեցող անձանց սոցիալական ներառման 2023-2027թթ. համալիր ծրագրով» նախատեսված է առնվազն 8 փոքր տան ստեղծում, որի ֆինանսավորման աղբյուր է ամրագրվել օրենքով չարգելված այլ աղբյուրները։ 
Ավելին, ՀՀ ԱՍՀՆ 31.10.2025թ. N ԱԹ//31255-2025 գրությամբ ներկայացված տեղեկատվության համաձայն ՀՀ ԱՍՀՆ-ի և նիդերլանդական «Avondglans» հիմնադրամի (այսուհետ՝ Հիմնադրամ) միջև 18.12.2019թ.-ին կնքված նվիրաբերության Պայմանագրով 3-րդ փուլում կահավորման աշխատանքների համար նախատեսված 20.0 հազ. եվրոին համարժեք դրամի ֆինանսավորման փոխարեն ներկայացված նախագծով պահանջվում էր 29.5 մլն դրամի ծախս՝ ՀՀ պետական բյուջեի հաշվին։ Այդ կապակցությամբ խնդրել էինք ներկայացնել տեղեկություններ, թե վերը նշված օրենքով չարգելված այլ միջոցների հաշվին 2024-2025թթ.-ի ընթացքում որքան գումար է ֆինանսավորվել և անհրաժեշտ ծախսերն ինչու չեն իրականացվում վերջիններիս հաշվին: Հետագայում այդ նախագիծը լրամշակվել էր և կահավորման գծով ֆինանսավորումը հանվել էր հավելվածներից։ Նախագծի հիմնավորմամբ դրա փաստացի հատկացման վերաբերյալ տեղեկատվությունը բացակայում է, պարզաբանման կարիք ունի՝ ինչու կահավորման ծախսերը կրկին նախատեսվում է իրականացնել բյուջետային միջոցների հաշվին։
Միաժամանակ, ՀՀ կառավարության 04.12.2025թ. N 1761-Ն որոշման հավելվածով հաստատված պետական բյուջեում վերաբաշխումների և կառավարության պահուստային ֆոնդից հատկացումների իրականացման կարգի 38-րդ կետի 7-րդ ենթակետի համաձայն՝ արտաքին վերաբաշխումներ չեն կարող իրականացվել, եթե հավելյալ ծախսային կարիքի ֆինանսավորման առաջարկը բյուջեի պլանավորման փուլում չի համարվել առաջնահերթ և չի ներառվել Օրենքի լրացուցիչ ծախսերի առաջնահերթությունների հավելվածում: 
4. 1011 ծրագրի վերաբաշխումների հիմնավորվածության վերաբերյալ.
Ինչ վերաբերում է 1011 ծրագրի «32001. Սոցիալական բնակարանային ֆոնդի շենքերի վերանորոգում» միջոցառումից նույն ծրագրի «11012. Սոցիալական բնակարանային ֆոնդի շենքային պայմանների բարելավման նպատակով ծառայությունների ձեռքբերում» միջոցառմանը վերաբաշխման միջոցով 12.9 մլն դրամի հատկացմանը, հայտնում ենք հետևյալը.
ՀՀ ԱՍՀՆ 13.03.2026թ. N ԱԹ/ՍՀ-2-4/9123-2026 գրությամբ (այսուհետ՝ Գրություն) ներկայացվել է 2027-2029թթ. միջնաժամկետ ծախսերի վերաբերյալ տեղեկատվություն, որին կցվել է նաև 1011 ծրագրի 32001 միջոցառման շրջանակներում հիմնանորոգման ենթակա օբյեկտների ծախսերի բացվածքը՝ ըստ աշխատանքների բնույթի։ Համաձայն այդ բացվածքի՝ Լոռու մարզի Վանաձոր համայնքի ք. Վանաձոր, Զեյթունի 53 հասցեում գտնվող նախկին գիշերօթիկ հաստատության ննջարանային մասնաշենքի շինարարական ծախսերում տեխնիկական պայմանների ստացման վճարը նախատեսված է 3.0 մլն դրամի չափով, մինչդեռ Նախագծով առաջարկվում է այդ նպատակով հատկացնել 10.0 մլն դրամ, հետևաբար պարզաբանման կարիք ունեն Գրությամբ ներկայացված ֆինանսական գնահատականի և Նախագծով այս նպատակով վերաբաշխման գումարի էական տարբերության պատճառները:













5. Խոշոր հանրային ներդրումային ծրագրերի կարգավորման վերաբերյալ.
Համաձայն ՀՀ կառավարության 09.02.2023թ.-ի N 175-Ն որոշմամբ հաստատված «Հանրային ներդրումային ծրագրերի վերհանման, մշակման, գնահատման և առաջնահերթությունների որոշման կարգը հաստատելու և կապիտալ ծախսերի առանձին տեսակների նկատմամբ կիրառելի լրացուցիչ պահանջները սահմանելու մասին» N 175-Ն որոշման Հավելված 1-ով հաստատված կարգի (այսուհետ՝ ՀՆԿ կարգ) համաձայն՝ 1 մլրդ ՀՀ դրամ և ավելի արժեք ունեցող ներդրումային ծրագրերը ենթակա են հանրային ներդրումների կառավարման գործընթացի շրջանակներում սահմանված ընթացակարգերի կիրառմանը, և չեն կարող ֆինանսավորվել առանց ՀՆԿ կարգով նախատեսված ընթացակարգերի կիրառման։ Հետևաբար, ներկայացված հիմնավորումները չեն կարող հիմք հանդիսանալ վերաբաշխումների իրականացման համար, քանի որ ներկայացված ծրագրերը հանդիսանում են նոր նախաձեռնություններ, որոնց իրականացումը դեռևս չի մեկնարկել, և դրանցից երեքի նախագծանախահաշվային արժեքը գերազանցում է 1.0 մլրդ ՀՀ դրամը։ Մասնավորապես.
· «Հաղթանակ» շուրջօրյա խնամքի կենտրոն» ՊՈԱԿ-ի հիմնանորոգման համար բյուջեով նախատեսվել է 300.0 մլն դրամ։ Միաժամանակ, նախագծերի մշակումից հետո անցել է երեք տարի, ինչի հետևանքով դրանք ենթակա են վերանայման՝ սահմանված կարգի համաձայն։ Բացի այդ, նախագծերում արձանագրվել են բացթողումներ, ինչպես նաև դրանց մշակումից հետո ի հայտ են եկել նոր խնդիրներ, որոնց լուծումները պետք է ներառվեն նախագծերում։ Ըստ առկա նախագծանախահաշվային փաստաթղթերի՝ հիմնանորոգման համար անհրաժեշտ գումարը կազմում է 1,021.1 մլն դրամ, ուստի ծրագիրը հանդիսանում է միջին հանրային ներդրումային ծրագիր և ենթակա է ՀՆԿ կարգով սահմանված ընթացակարգերի կիրառմանը։
· «Նորք» շուրջօրյա խնամքի կենտրոն» ՊՈԱԿ-ի հիմնանորոգման համար բյուջեով նախատեսվել է 300.0 մլն դրամ։ Այս պահի դրությամբ առկա են նախագծերը և դրանց վերաբերյալ պարզ փորձաքննության դրական եզրակացությունը, իսկ նախագծերը ներկայացվել են համալիր փորձաքննության։ Ըստ առկա նախագծանախահաշվային փաստաթղթերի՝ հիմնանորոգման համար անհրաժեշտ գումարը կազմում է 1,581.4 մլն դրամ, ուստի ծրագիրը հանդիսանում է միջին հանրային ներդրումային ծրագիր և ենթակա է ՀՆԿ կարգով սահմանված ընթացակարգերի կիրառմանը։
· «Վարդենիսի շուրջօրյա մասնագիտացված խնամքի կենտրոն» ՊՈԱԿ-ի մասով բյուջեով նախատեսվել է 499.23 մլն դրամ։ 2024թ.-ին «ՍԵՅՍՄՇԻՆ» ՍՊԸ-ի կողմից տրված տեխնիկական եզրակացության համաձայն՝ կազմակերպության մասնաշենքերի ընդհանուր տեխնիկական վիճակը գնահատվել է անբավարար, իսկ դրանց վերակառուցումը՝ տնտեսապես ոչ նպատակահարմար, ինչի արդյունքում որոշում է կայացվել կառուցել նոր համալիր։ Ըստ շինարարական աշխատանքների հաշվարկների՝ նոր համալիրի կառուցման արժեքը կկազմի 9,465.0 մլն դրամ, հետևաբար ծրագիրը հանդիսանում է խոշոր հանրային ներդրումային ծրագիր և ենթակա է ՀՆԿ կարգով  սահմանված ընթացակարգերի կիրառմանը։
Վերոգրյալից ելնելով՝ առաջարկում ենք նշված ծրագրերը ներկայացնել ՀՆԿ կարգին համապատասխան՝ հանրային ներդրումների կառավարման գործընթացով նախատեսված հետագա ընթացքն ապահովելու նպատակով։
6. Գնումների պլանի, ԳՄԱ կոդերի և էլեկտրոնային գնումների համակարգի վերաբերյալ
- Նախագծի գնումների պլանի հավելվածն անհրաժեշտ է համապատասխանեցնել ՀՀ կառավարության 25.12.2025թ. «ՀՀ 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման թիվ 10 հավելվածին,
- 45611300-3 «այլ շենքերի, շինությունների հիմնանորոգում» ԳՄԱ կոդով գնման առարկայի շրջանակում նախատեսվում է 346.9 մլն դրամի նվազեցում, սակայն էլեկտրոնային գնումների համակարգում առկա տեղեկատվության համաձայն նշված տողում առկա չէ բավարար մնացորդ,
- 45611300-2, 45611300-3 (293,829.6 հազ դրամի տող) «այլ շենքերի, շինությունների հիմնանորոգում» ԳՄԱ կոդով գնման առարկաների տողերի «Քանակը» սյունակում առաջարկում ենք «1» թիվը փոխարինել «(-1)» թվով, իսկ 45611300-1, 45611300-3 (53,052.6 հազ դրամի տող) «այլ շենքերի, շինությունների հիմնանորոգում» ԳՄԱ կոդերով գնման առարկաների տողերի մասով բացակայում է «Միավորի գինը» սյունակի լրացման անհրաժեշտությունը,
- 71241200 «նախագծերի պատրաստում, ծախսերի գնահատում» (Վարդենիս), 71241200 «նախագծերի պատրաստում, ծախսերի գնահատում» (Խարբերդ), 71241200 «նախագծերի պատրաստում, ծախսերի գնահատում» (Գյումրի), 71241200 «նախագծերի պատրաստում, ծախսերի գնահատում» (Լոռի), 71241200 «նախագծերի պատրաստում, ծախսերի գնահատում» (Գավառ), 45611300 «այլ շենքերի, շինությունների հիմնանորոգում» (Կապան), 71351540 «տեխնիկական հսկողության ծառայություններ» (Կապան), 98111140 «հեղինակային հսկողության ծառայություններ» (Կապան), 45611300 «այլ շենքերի, շինությունների հիմնանորոգում» (Աջափնյակ), 71351540 «տեխնիկական հսկողության ծառայություններ» (Աջափնյակ), 98111140 «հեղինակային հսկողության ծառայություններ» (Աջափնյակ), 39151300 «փափուկ կահույք» (Գեղակերտ), 31681100 «էլեկտրական պարագաներ» (Գեղակերտ) և 39151300 «տնտեսական ապրանքներ» (Գեղակերտ) ԳՄԱ կոդերով գնման առարկաների տողերով նախատեսվում են ֆինանսական միջոցների հատկացումներ և հիշյալ գնման առարկաների ձեռք բերման նպատակով, նախագծի ընդունումը հիմնավորող փաստաթղթի համաձայն, կազմակերպված են պայմանով գնման գործընթացներ:
Այս կապակցությամբ հայտնում ենք, որ վերոնշյալ գնման առարկաների մասով դիրքորոշում կարող ենք հայտնել վերջիններիս ձեռք բերման նպատակով «Գնումների մասին» օրենքի 15-րդ հոդվածի 6-րդ մասի հիմքով կազմակերպված ընթացակարգերի կամ դրանց արդյունքում կնքված պայմանագրերի մասին տեղեկատվությունը նախագծի ընդունումը հիմնավորող փաստաթղթում բացահայտելու պարագայում:
- 45611300 «այլ շենքերի, շինությունների հիմնանորոգում» (Հրազդան), 71351540 «տեխնիկական հսկողության ծառայություններ» (Հրազդան) և 98111140 «հեղինակային հսկողության ծառայություններ» (Հրազդան) ԳՄԱ կոդերով գնման առարկաների տողերով նախատեսվում է 30.4 մլն դրամի հատկացում, սակայն նախագծի ընդունումը հիմնավորող փաստաթղթում ներկայացված չէ տեղեկատվություն հիշյալ հատկացումների վերաբերյալ, ուստի նշված հատկացումների մասով դիրքորոշում հնարավոր կլինի հայտնել տեղեկատվությունը բացահայտելու դեպքում:
 - 39151300 «տնտեսական ապրանքներ» ԳՄԱ կոդով գնման առարկայի անվանումն անհրաժեշտ է համապատասխանեցնել ՀՀ կառավարության 13.04.2017թ. թիվ 390-Ն որոշման 4-րդ հավելվածի 3-րդ կետով սահմանված և գնումների պաշտոնական տեղեկագրում հրապարակված գնումների միասնական անվանացանկի անվանմանը,
- 71351380 «սեյսմիկ ծառայություններ» ԳՄԱ կոդով գնման առարկայի տողով 1011 ծրագրի 32001 միջոցառմամբ նախատեսվում է 0.85 մլն դրամի հատկացում, այնինչ հիշյալ գումարը նախագծի 3-րդ և 4-րդ հավելվածների համաձայն հատկացվում է 1011 ծրագրի 11012 միջոցառման շրջանակում, ուստի առաջարկում ենք ճշտել հավելվածների միջև առկա անհամապատասխանությունը:
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:
	 









































Ընդունված է, նվազեցումները կատարված են։



Չի ընդունվում, քանի որ տվյալ ՊՈԱԿ-ում կնքված ԱՍՀՆ-ԲՄԱՇՁԲ-25/35 պայմանագրի շրջանակում իրականացվում է հիմնանորոգման աշխատանքներ։ 2026թվականի համար նախատեսված գումարը կազմում է 350.0 մլն դրամ։ 6.3 մլն դրամ նախատեսված է տեխ և հեղինակային հսկողության համար՝ ԱՍՀՆ-ԳՀԽԾՁԲ-25/38,1 և ԱՍՀՆ



Ընդունվել է և չի ներառվել  նախագծում։ Այն կուղարկվի ՀՆԿ սահմանված կարգով։

Չի ընդունվում։ Թվարկված ՊՈԱԿ-ի համար առկա են կնքված, կնքման փուլում գտվող պայմանագրեր, որոնց վերաբերյալ տեղեկատվությունը կից ներկայացվում է առանձին տեղեկանքով։ 2026թվականի ՀՀ պետական առաջնահերթությունների ցանկում 1.0 մլրդ դրամ ամրագրվել է բյուջեի մասին օրենքի 6-րդ հավելվածում ՖՆ առաջարկով։ Նախագծի հաստատման դեպքում ԱՍՀՆ-ի կողմից նշված 1.0 մլրդ դրամի կամ նախագծով անհրաժեշտ գումարի հավելյալ պահանջ չի առաջանա։









  














Չի ընդունվում։ 2026թվականի ՀՀ պետական բյուջեի քննարկումների ժամանակ ՀՀ ՖՆ-ի կողմից մերժվել է 1141 ծրագրով կապիտալ վերանորոգման կամ նախագծանախահաշվային փաստաթղթերի և հարակից ծախսերի ընդգրկումը բյուջետային հայտում այն  պատճառաբանությամբ, որ 2025թվականի բյուջեում նման ծախսեր նախատեսված չեն եղել, հետևաբար ստաձնած պարտավորություններ առկա չեն։ Նույն ՖՆ առաջարկով տվյալ ծրագրի հիմնանորոգման աշխատանքների գնահատված ֆինանսական ցուցանիշը նախատեսվել է  բյուջեի մասին օրենքի 6-րդ հավելվածում։ Նման մոտեցմամբ ԱՍՀՆ չի ունելու  հնարավորություն հիմնանորոգման աշխատանքներ սկսելու գործընթաց ՊՈԱԿ-ում։ 
Չի ընդունվում։ Քանի որ «Avondglans» հիմնադրամի կողմից տրամադրված գումարները սահմանված ժամկետներում չեն իրացվել, փոքր խմբային տան աշխատանքները դեռ ավարտին չեն հասցվել, 3-րդ փուլի գումարը կահավորման համար 20.0 հազար դրամը հիմնադրամը չի հատկացնելու։ Բացի այդ, 2019թվականին պլանավորված է եղել պատրաստի կահույք, իսկ ներկայիս կարիքի գնահատման ժամանակ պարզ է դարձել, որ կահությքը պետք պատվիրվի հատուկ հաշմանդամների համա, առանց սուր անկյունների և այդ թվում սայլակավոր շահառուների օգտվելու կարողությունները ապահովելու հիմքով։ Ներկայիս իրական կարիքները գնահատելու արդյուքում է ձևավորվել 29.5 մլն դրամի պահանջը։  



Չի ընդունվում:
ԱՍՀՆ 13.03.2026թ. N ԱԹ/ՍՀ-2-4/9123-2026 գրությամբ ներկայացվել է շենքի եռաֆազ հոսանքի համար զուտ տեխնիկական պայման տրամադրելու համար սահմանված 3.0 մլն դրամ վճարը: Սակայն, տեխնիկական պայման ստանալու համար դիմում ներկայացնելու ժամանակ, էլեկ-տըրամատակարար կազմակերպությունը հրաժարվել է տրամադրել զուտ տեխնիկական պայմանը, պատճառաբանելով, որ եռաֆազ հոսանքի գծի կառուման աշխատանքները ևս պետք է կատարվի իրենց կողմից:
Այդ պատճառով, նախարարության 03.06.2026թվականի N ԱԹ//21135-2026 գրությամբ ներկայացվել է տեխնիկական պայմանի ստացման համար սահմանված վճարը և հոսանքի գծի կառուցման աշխատանքների գումարը 10.0 մլն դրամ՝ մոտավոր հաշվարկներով, քանի որ կառույցի նախահաշիվը գրությունը ուղարկելու պահին դեռևս կազմված չէր:
Ներկա պահին կառույցի նախահաշիվը (կցվում է) կազմված է, որում   տեխնիկական պայմանի ստացման և հոսանքի գծի  կառուցման աշխատանքների համար գումարը կազմել է  7.939.0 մլն դրամ:
Այսինքն  ք. Վանաձոր, Զեյթունի 53 հասցեում գտնվող շենքի էլեկրամատակարարման համար վերաբաշխմամբ նախատեսված գումարը 10.0 մլն դրամի փոխարեն կազմում է 7.939.0 մլն դրամ:


Ընդունված է մասնակի, Վարդենիս և Ձորակ ՊՈԱԿ-ի համար կդիմվի ՀՆԿ 

















Չի ընդունվում, այն նախապես սահմանված կարգով ԱՍՀՆ 2026թվականի ներառված է եղել բյուջետային հայտում և ընդունվել է ՀՀ 2026 թվականի պետական բյուջեի մասին օրենքով, իսկ 3 տարի ժամկետը լրանում է ընթացիկ տարվա սեպտեմբեր ամսին։ 



Չի ընդունվում,  այն ներառված է եղել ՀՀ 2026 թվականի բյուջեի մասին օրենքում։







Ընդունվում է, կուղարկվի ՀՆԿ ըստ սահմանված կարգի։













Ընդուված է, ներկայացվում է ստորև և լրամշակվել է գնումների հավելվածը
71241200-504 «նախագծերի պատրաստում, ծախսերի գնահատում» (Վարդենիս)-պայմանագրի ծածկագիր - ԱՍՀՆ-ԳՀԽԾՁԲ-26/31    (22.05.2026թ.)
71241200-507 «նախագծերի պատրաստում, ծախսերի գնահատում» (Խարբերդ)- նախատեսվում է հայտարարել
71241200-506 «նախագծերի պատրաստում, ծախսերի գնահատում» (Գյումրի)- պայմանագրի ծածկագիր - ԱՍՀՆ-ԳՀԽԾՁԲ-26/32  (15.06.2026թ.)
71241200-502 «նախագծերի պատրաստում, ծախսերի գնահատում» (Լոռի)- պայմանագրի ծածկագիր - ԱՍՀՆ-ԳՀԽԾՁԲ-26/29  (22.05.2026թ.)
71241200-503 «նախագծերի պատրաստում, ծախսերի գնահատում» (Գավառ)-  պայմանագրի ծածկագիր - ԱՍՀՆ-ԳՀԽԾՁԲ-26/28  (22.05.2026թ.)
45611300-503 «այլ շենքերի, շինությունների հիմնանորոգում» (Կապան)-ընթացակարգի ծածկագիր - ԱՍՀՆ-ԲՄԱՇՁԲ-26/49
71351540-502 «տեխնիկական հսկողության ծառայություններ» (Կապան)-ընթացակարգի ծածկագիր - ԱՍՀՆ-ԳՀԽԾՁԲ-26/51
98111140-508 «հեղինակային հսկողության ծառայություններ» (Կապան)- Նախատեսվում է կազմակերպել
45611300-502 «այլ շենքերի, շինությունների հիմնանորոգում» (Աջափնյակ)-  ընթացակարգի ծածկագիր - ԱՍՀՆ-ԲՄԱՇՁԲ-26/37
71351540-501 «տեխնիկական հսկողության ծառայություններ» (Աջափնյակ)-ընթացակարգի ծածկագիր - ԱՍՀՆ-ԳՀԽԾՁԲ-26/44
98111140-507 «հեղինակային հսկողության ծառայություններ» (Աջափնյակ)-  Նախատեսվում է կազմակերպել
39151300-503 «փափուկ կահույք» (Գեղակերտ)- ընթացակարգի ծածկագիր - ԱՍՀՆ-ԷԱՃԱՊՁԲ-26/35
31681100-501 «էլեկտրական պարագաներ» (Գեղակերտ)- Պայմանագրի ծածկագիր - ԱՍՀՆ-ԷԱՃԱՊՁԲ-26/35-2 (30.06.2026թ.).
39221400-501 «տնտեսական ապրանքներ» (Գեղակերտ)-  պայմանագրի ծածկագիր - ԱՍՀՆ-ԳՀԱՊՁԲ-26/36  (25.06.2026թ.)
45611300-504 «այլ շենքերի, շինությունների հիմնանորոգում» (Հրազդան)- Նախատեսվում է կազմակերպել
71351540-504 «տեխնիկական հսկողության ծառայություններ» (Հրազդան)- Նախատեսվում է կազմակերպել
98111140-509 «Հեղինակային հսկողության ծառայություններ» (Հրազդան)- Նախատեսվում է կազմակերպել
71311260-501  շրջակա միջավայրի վրա ազդեցության գնահատման (շմագ) ծառայություններ շինարարության համար» (Նորք)- ընթացակարգի ծածկագիր - ԱՍՀՆ-ԳՀԾՁԲ-26/50
71311260-502   «շրջակա միջավայրի վրա ազդեցության գնահատման (շմագ) ծառայություններ շինարարության համար» (Մանկան տուն)- ընթացակարգի ծածկագիր -  ԱՍՀՆ-ԳՀԾՁԲ-26/40

